The Tortured Poets Department
The Tortured Poets Department – vienuoliktasis amerikiečių atlikėjos ir dainų autorės Taylor Swift studijinis albumas, išleistas 2024 m. balandžio 19 d. Apie jo išleidimą atlikėja paskelbė 2024 m. vasarį vykusių „Grammy“ apdovanojimų metu, atsiimant apdovanojimą už geriausio vokalinio pop albumo kategorijoje laimėjusį ankstesnį jos įrašą „Midnights“. Iškart po albumo išleidimo buvo išleista papildyta jo versija „The Anthology“, kurioje buvo dar penkiolika naujų dainų. Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje. Per pirmąją savaitę JAV parduota per 2,6 milijono kopijų ir pasiekė pirmąją „Billboard 200“ reitingo vietą, tampant keturioliktuoju atlikėjos įrašu, pasiekusiu šią viršūnę. Tai – didžiausias Swift pardavimų skaičius per pirmąją savaitę, o taip pat ir antras didžiausias „Billboard“ istorijoje. „The Tortured Poets Department“ taip pat pasiekė aukštas daugelio kitų šalių reitingų vietas, tarp jų – ir pirmoji Jungtinėje Karalystėje ir ketvirtoji Lietuvoje.